غلام حسین شاہد

غلام حسین شاہد میکلوڈ گنج کے معروف صحافی ہیں۔‮‮سٹی پریس کلب میکلوڈ گنج کے چئیرمین ہیں۔عرصہ  33 سال سے روزنامہ پاکستان کے ساتھ وابستہ ہیں‮۔روزنامہ پاکستان میں   میکلوڈ گنج سے متعلق  سیاسی،سماجی  مسائل سے متعلق ان کی ہزاروں خبروں کے علاوہ سینکڑوں مکتوبات،سیاسی ڈائریاں اور سروے  رپورٹس   چھپ چکی ہیں۔میکلوڈ گنج کی صحافتی تاریخ میں غلام حسین شاہد شاید  وہ پہلا نام ہیں جنہوں نے  میکلوڈ گنج کے قصبے کو ابتدا میں    "ویکلی  خاور"،" رونامہ نوائے وقت"   اور اس کے بعد  "روزنامہ پاکستان" کے ذریعے متعارف کروایا  ان کے بعد  اس علاقے سے مزید لوگ  صحافت کی طرف راغب ہوئے اور مختلف  اخبارات کی  نمایندگی حاصل کر کے میکلوڈ گنج کو  ملکی سطح پر متعارف کروایا۔

غلام حسین شاہد  کے متعلق  علاقہ کے عوام کا تاثر ہے کہ انہوں نے ہمیشہ  مظلو م اور لاچار طبقوں کی  نمایندگی کرتے ہوئے ہر سطح پر ان کا ساتھ دیا  اسی وجہ سے  انہیں  مختلف مافیاز کی مخالفت کا سامنا رہا۔ حال ہی میں غلام حسین شاہد نے جب سرکاری زمینوں پر قبضہ کرنے والے مافیا کے خلاف آواز اٹھائی اور  اس حوالے سے خبریں شایع کیں تو    انہیں  ڈرانے دھمکانے کی کوشش کی گئی  جس کی انہوں نے پروا  نہ کی لیکن  سرکاری زمینوں  سے متعلق خبروں کی اشاعت سے قبضہ مافیا کے مفادات پر ضرب پڑی تو غلام حسین شاہد پر قاتلانہ حملہ کروایا گیا تا کہ  ان کی آواز کو دبایا جا سکے ۔

مؤرخہ 13-6-2023  کو  قبضہ مافیا سے  تعلق رکھنے والے اسلم موچی نامی شخص نے مین بازار میکلوڈ گنج میں غلام حسین شاہد پر  قاتلانہ حملہ کیا اور ان کے سر پر  شیشے کی بوتل سے وار کئے  جس سے وہ شدید زخمی ہو گئے  ۔ میکلوڈ گنج کے عوام سمیت سوشل میڈیا پر  پاکستان اور بیرون ملک سے  ہزاروں لوگوں نے اس دلسوز واقعہ کی  پر زور مذمت کی  اور غلام حسین شاہد کے ساتھ مکمل یکجہتی کا اظہار کیا۔

سابق ایم پی اے سمیت اکثر معززین شہر نے غلام حسین شاہد کی رہائش گاہ پر آ کر صلح کی درخواست کی تو انہوں نے "والصلح خیر" کے قرآنی حکم پر عمل  کرتے ہوئے حملہ آور کو معاف کر دیا۔

__اشاریہ__